ডেটিং

ডেটিং (ইংরেজি: Dating) হলো দুইজন মানুষের মধ্যে বিদ্যমান রোমান্টিক সম্পর্কের একটি অবস্থা, যখন তারা বিবাহবন্ধনে আবদ্ধ হওয়া বা ঘনিষ্ঠ সঙ্গী হওয়ার জন্য দেখা করে। এটি পূর্বরাগের একটি প্রকরণ, যা একটি প্রেমিক যুগল নিজেই অথবা অন্যদের সাথে সামাজিক ক্রিয়াকর্মের মাধ্যমে প্রতিষ্ঠিত করে। ডেটিং এর ধরন ও চর্চা এবং একে বর্ণনা করার ধরন স্থান ও কাল অনুযায়ী পরিবর্তিত হয়। যদিও এর বিভিন্ন অর্থ করা হয়ে থাকে, তবে সবচেয়ে জনপ্রিয় ও বহুল ব্যবহৃত অর্থ দ্বারা দুইজন মানুষের রোমান্টিক বা যৌন সামঞ্জস্যপূর্ণ আচরণকে বুঝানো হয়, যা তারা অন্যের সাথে করে থাকে। আধুনিক প্রযুক্তি ব্যবহার করে মানুষ টেলিফোন বা কম্পিউটারের মাধ্যমেও অন্য মানুষের সাথে সাক্ষাৎ করতে পারে। ডেটিং কখনো কখনো দুই বা ততোধিক মানুষের মধ্যেও সংঘটিত হতে পারে, যদি তারা একে অন্যের সাথে রোমানটিক ও যৌন অনুভূতি বিনিময়ে একমত হয়। এই গোষ্ঠীভুক্ত মানুষদের মধ্যে নিয়মিত ভিত্তিতে ডেটিং হতে পারে এবং তাদের মধ্যে কোন যৌন সম্পর্ক থাকতে পারে আবার নাও পারে। পূর্বরাগের এই সময়কে সম্পর্কের অগ্রগতি হিসেবে বিবেচনা করা যায়। কোনো কোনো সংস্কৃতিতে একটি নির্দিষ্ট বয়সসীমা পর্যন্ত ডেটিং এর জন্য অপেক্ষা করতে হয়, যেখানে অনেক বিতর্কের উৎস রয়েছে। ডেটিং এর প্রাতিষ্ঠানিক রূপগ্রহণ একটি সাম্প্রতিক ঘটনা, যা বিগত কয়েক শতাব্দীতে আবির্ভূত হয়েছে। নৃবিজ্ঞান ও সমাজবিজ্ঞানের দৃষ্টিকোণে বিবাহ বা পরিবারের মত প্রতিষ্ঠানের সাথে ডেটিং যুক্ত হয়ে পড়েছে এবং এটি দ্রুত পরিবর্তনশীল একটি ঘটনা, যা প্রযুক্তি এবং ঔষধশাস্ত্রে অগ্রগতিসহ অনেক নিয়ামকের বিষয় হয়ে পড়েছে। শিকারী-সংগ্রহকারী মানবগোষ্ঠী থেকে শুরু করে সভ্য মানব সমাজে জীবতাত্ত্বিক কারণে পরিণত বয়সের মানব-মানবীর মধ্যে যৌন সম্পর্কের ধারা চলে আসছে। এই সম্পর্কের ফলেই মানব বংশবৃদ্ধি বজায় রয়েছে। যৌন আচরণে মানুষকে অন্যান্য প্রাণীদের সাথে তুলনা করা যায়। ডেটিং এর প্রথা ও চর্চা স্থান ও কাল ভেদে ভিন্ন হয়ে থাকে। বিবাহের বাগদান বা বিবাহের পূর্বে মানব-মানবীর আবেগজাত সম্পর্কের সময়কাল পৃথিবীব্যাপী আলাদা লক্ষ্য করা যায়। একজন ইথিওপিয়ান লেখক বর্ণনা করেছেন, আনন্দের সাথে এ প্রেমিক যুগল ডেটিং এ কোন পার্টিতে বা সিনেমা হল ও বিনোদন কেন্দ্রগুলোতে যায়, বিয়ের পর তাদের উপস্থিতি অনেকাংশে কমে যায়। তিনি বিবাহের আগের ও পরের জীবনের মধ্যে তুলনা করে বিবাহকে “দুইটি শয়তানের চেয়ে কম” বলে আখ্যা দিয়েছেন। বিয়ের মাধ্যমে ইথিওপিয়াতে দুইটি পরিবারের মধ্যে সম্পর্ক স্থাপিত হয়, যদিও বিয়ের জন্য আর্থিকভাবে তাদের অনেক যৌতুক দিয়ে থাকে। একটি সূত্র অনুযায়ী ইথিওপিয়াতে চার ভাবে বিয়ে হয়ে থাকে। ১) পারিবারিক বিয়ে, যখন পরিবারের বয়স্ক ব্যক্তিরা পাত্র ও পাত্রীর পক্ষ হয়ে আলাপ-আলোচনার মাধ্যমে বিয়ে সম্পন্ন করে। ২) পূর্বরাগ অথবা ডেটিং এর মাধ্যমে, যখন কোন নারী ও পুরুষ পরস্পরের সাথে পরিচিত হয় ও সম্পর্ক স্থাপন করে, যেমন কোন মার্কেটে বা ছুটির দিনে বিনোদন কেন্দ্রে দেখা হয়ে থাকে। ৩) অপহরণ, দুইটি পরিবারের মধ্যে শত্রুতা বজায় থাকে। ৪) উত্তরাধিকার, কখনো কখনো উত্তরাধিকার সূত্রেও বিয়ে হয়। একজন নায়াংগাটম যুবকের জন্য স্ত্রী পাওয়া অনেক কঠিন একটি বিষয়। তাকে নিজের জন্য একটি বাড়ি বানাতে হয়, প্রচুর তামাক সঞ্চয় করতে হয় এবং কফি শুষ্ক করে রাখতে স্ত্রীর পিতামাতার জন্য। যদি মেয়েটি কোন ধনী পরিবারের হয়ে থাকে, তাহলে যৌতুক হিসেবে ২০০ থেকে ৫০০টি গরু, ১০০০টি ভেড়া বা ছাগল, পাঁচটি উট এবং তিনটি রাইফেল মেয়ের পিতামাতাকে দিতে হয়। —  "'Lao wai' speak out on false image in China"। China Daily। ২০০৪-০২-০৬। সংগ্রহের তারিখ ২০১০-১২-০৯।  Note: although even this is changing, with the advent of test-tube babies, in vitro fertilization, and such. "Marriage versus Single Life: Choosing the Lesser of Two Evils?"। Ethiopian Observer। ২০১০-১২-০৯। ২০১১-০৭-২৩ তারিখে মূল থেকে আর্কাইভ করা। সংগ্রহের তারিখ ২০১০-১২-০৯। ... I seldom saw them with the happy faces they were observed before marriage.  Staff Writer (২৬ জুন ২০১০)। "Marriage in Nyangatom"। The Reporter। সংগ্রহের তারিখ ২০১০-১২-০৯। There are four types of marriage among the Nyangatom marriage by arrangement, by the couple's mutual consent by abduction and by inheritance. [স্থায়ীভাবে অকার্যকর সংযোগ] Mary Madden, Research Specialist, Amanda Lenhart, Senior Research Specialist (সেপ্টেম্বর ২০০৫)। "Online Dating: Americans who are seeking romance use the internet to help them in their search, but there is still widespread public concern about the safety of online dating"। Pew Internet & American Life Project। ২০১০-১১-২৮ তারিখে মূল থেকে আর্কাইভ করা। সংগ্রহের তারিখ ২০১০-১২-০৮। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিমিডিয়া কমন্সে ডেটিং সম্পর্কিত মিডিয়া দেখুন।